Egy konyhásnéni kártérítést követel egy tinédzsertől, aki súlyosan megsebesítette a barátjával fogócskázás közben. Ha sikerrel jár, a tanulók jogilag is felelősségre vonhatók lesznek a balesetet okozó, féktelen viselkedésért. A 42 éves Michelle Orchard több százezer font kártérítést követel Sebastian Lee-től, aki 13 éves volt, amikor 2004 januárjában egy ebédszünet alatt belerohant a nőbe a dorseti Corfe Mullen-i Corfe Hills Schoolban. Sebastian a barátjával a nyomában egyenesen a nő hátának rohant és tarkójával arcon ütötte – hallhatták tegnap a Fellebbviteli Bíróság vezető bírái. Mrs. Orchardnak eltört az orra és megsérültek a fogai. Ügyvédei szerint súlyos agykárosodást is szenvedett, ami részleges bénuláshoz és egyensúlyzavarhoz vezetett. A baleset óta nem tud dolgozni.
Michelle Orchard több százezer fontot követel Sebastian Lee-től, mert új orrot akar.